2021. február 17-én a Nemzetközi Labdarúgó-szövetség jóváhagyta, hogy pályára léphessen az olasz válogatottban. Dédszülei olaszok voltak és régóta rendelkezik olasz útlevéllel, valamint megfelelt annak a feltételnek is, hogy legalább öt éve Olaszországban élt. Március 19-én Roberto Mancini szövetségi kapitány behívta a Litvánia ellen készülő olasz keretbe. Március 31-én be is mutatkozott a litvánok elleni világbajnokság-selejtezőn, amelyet kezdőként végigjátszott. Június 1-jén bekerült a 2020-as labdarúgó-Európa-bajnokságra utazó 26 fős keretbe. Július 11-i döntőt követően Európa-bajnok lett.